Færri styrkumsóknir til Menningarráðs en í fyrra Hluti styrkþega frá síðasta ári . Menningarráði Vesturlands bárust að þessu sinni 115 umsóknir um styrki , að upphæð samtals 74,9 milljónir króna . Að sögn Elísabetar Haraldsdóttur starfsmanns nefndarinnar eru þetta heldur færri umsóknir en á síðasta ári . Hún segir að úthlutun geti ekki farið fram fyrr en skrifað hefur verið undir nýjan samning við ríkið , en Samtök sveitarfélaga á Vesturlandi eru nú búin að senda hann til allra sveitastjórna til umsagnar . Samkvæmt samningsdrögunum , sem gera ráð fyrir samningi til eins árs , verða 25 milljónir til úthlutunar nú . Úthlutun styrkja fer í fyrsta lagi fram um miðjan mars eða nokkru síðar en venja er til .